ബെത്‌ലഹേം (പെൻസിൽവാനിയ)

ബെത്‍ലഹേം, അമേരിക്കൻ ഐക്യനാടുകളിലെ സംസ്ഥാനമായ പെൻസിൽവാനിയയുടെ കിഴക്ക് ലെഹൈ വാലിയിൽ ലെഹൈ, നോർത്താംപ്റ്റൺ എന്നീ കൗണ്ടികളിൽ ഉൾപ്പെട്ട ഒരു നഗരമാണ്. 2010 ലെ യു.എസ്. സെൻസസ് രേഖകൾ പ്രകാരം ഈ നഗരത്തിലെ ആകെ ജനസംഖ്യ 74,982 ആയിരുന്നു. ജനസംഖ്യയനുസരിച്ച്, ഫിലാഡെൽഫിയ, പിറ്റ്സ്ബർഗ്ഗ്, അല്ലെൻടൌൺ, ഈറി, റീഡിംഗ്, സ്ക്രാൻറൺ എന്നിവയ്ക്കുശേഷം പെൻസിൽവാനിയയിലെ ഏഴാമത്തെ വലിയ നഗരമാണിത്.U.S. Census Bureau, 2010. Retrieved 25 March 2011.  ഇതിൽ 55,639 പേർ നോർത്താംപ്റ്റൺ കൌണ്ടിയിലും 19,343 പേർ ലെഹൈ കൌണ്ടിയിലുമായിട്ടാണുള്ളത്.

 ചരിത്രം 
കിഴക്കൻ പെൻ‌സിൽ‌വാനിയയിലെ ഡെലവെയർ നദിക്കരയിലും അതിന്റെ കൈവഴികളിലും വിവിധ സംസ്കാരങ്ങളിലെ തദ്ദേശവാസികൾ വളരെക്കാലം താമസിച്ചിരുന്നു. യൂറോപ്യൻ സമ്പർക്കത്തിന്റെ കാലമായപ്പോഴേക്കും ഈ പ്രദേശങ്ങൾ ഉനാമി, ഉനലാക്റ്റിഗോ, മൻസി എന്നിങ്ങനെ മൂന്ന് പ്രധാന വിഭാഗങ്ങളുള്ള അൽഗോൺക്വിയൻ സംസാരിക്കുന്ന ലെനാപെ രാഷ്ട്രത്തിന്റെ ചരിത്രപ്രദേശമായിരുന്നു. മദ്ധ്യ-അറ്റ്ലാന്റിക് മേഖലയിൽ അവർ ഡച്ചുകാരുമായും പിന്നീട് ഇംഗ്ലീഷ് കോളനിക്കാരുമായും വ്യാപാരം നടത്തിയിരുന്നു.

 അവലംബം